
     HOTĂRÂRE
cu privire la „Aprobarea organizării reţelei şcolare de învăţământ preuniversitar de stat de pe raza comunei 23 August, în anul şcolar 2025-2026”
Consiliul Local al Comunei 23 August, întrunit în şedinţa extraordinară convocată de îndată din data de 23.12.2024, orele 1500, desfășurată prin mijloace electronice de comunicare la distanță.

 Având în vedere:

· avizul conform a propunerii privnd organizarea reţelei şcolare de pe raza unităţii administrativ teritoriale comuna 23 August, care va funcţiona în anul şcolar 2025-2026 comunicat prin adresa I.Ş.J.Constanţa nr. 7150A/3/17.12.2024  înregistrată în cadrul Primăriei comunei 23 August sub nr. 20566/18.12.2024;

· iniţiativa Primarului comunei 23 August, exprimată în referatul de aprobare înregistrat cu nr. 20726 din data de 23.12.2023; 

· raportul Compartimentului financiar buget înregistrat cu nr. 20729/23.12.2024; 

· art. 19, alin. (6), lit. a din Legea nr. 198 din 4 iulie 2023 cu modificările şi completările ulterioare;
· Ordinul nr. 6613 din 11 septembrie 2024 pentru aprobarea Calendarului operațiunilor de organizare a rețelei școlare, pentru anul școlar 2025-2026;

· Ordinul nr. 6665 din 17 septembrie 2024 pentru aprobarea Calendarului activităților privind reorganizarea unor unități de învățământ preuniversitar, pentru anul școlar 2025-2026;
· dispoziţiile art. 129, alin. (2), lit. d) şi alin. (7), lit. a) din Codul administrativ aprobat prin O.U.G. nr. 57/03.07.2019, cu modificările şi completările ulterioare;

În temeiul drepturilor conferite prin art. 139, alin. (1), respectiv art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare adoptă prezenta:

HOTĂRÂRE:

Art. 1 Se aprobă organizarea reţelei şcolare de învăţământ preuniversitar de stat de pe raza comunei 23 August, în anul şcolar 2025-2026, conform Anexei nr. 1 care face parte integrantă din prezenta hotărâre.
Art. 2 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:

· Primarului comunei 23 August;
· Directorului unităţii de învăţământ cu personaitate juridică;

· Inspectoratului Şcolar Judeţean Constanţa;

· Instituţiei Prefectului judeţului Constanţa, în vederea exercitării controlului cu privire la legalitate;
(2) Aducerea la cunostinţa publică se realizează prin afişare la sediul autorităţii administraţiei publice locale și pe pagina de internet a acesteia.
     
Hotărârea  s-a  adoptat  cu  un  număr  de 13  voturi “pentru”,    -  vot “împotrivă”,      la  şedinţă  fiind  prezenţi  un  număr  de  13  consilieri   din  cei  15  aleşi.

